Document ID: 32015D0225

KOMISIJAS ĪSTENOŠANAS LĒMUMS (ES) 2015/225
(2015. gada 11. februāris),
ar ko groza I un II pielikumu Lēmumam 2009/861/EK par pārejas pasākumiem saskaņā ar Eiropas Parlamenta un Padomes Regulu (EK) Nr. 853/2004 attiecībā uz prasībām neatbilstoša svaigpiena pārstrādi konkrētos piena pārstrādes uzņēmumos Bulgārijā
(izziņots ar dokumenta numuru C(2015) 631)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 9. panta otro daļu,
tā kā:
(1)
Regulā (EK) Nr. 853/2004 ir paredzēti īpaši higiēnas noteikumi, kas attiecībā uz dzīvnieku izcelsmes pārtiku jāievēro pārtikas apritē iesaistītajiem tirgus dalībniekiem. Minētajos noteikumos ir ietvertas higiēnas prasības svaigpienam un piena produktiem.
(2)
Ar Komisijas Lēmumu 2009/861/EK (2) piena pārstrādes uzņēmumiem Bulgārijā, kuri uzskaitīti minētajā lēmumā, paredz konkrētas atkāpes no prasībām, kas noteiktas Regulas (EK) Nr. 853/2004 III pielikuma IX sadaļas I nodaļas II un III apakšnodaļā. Minēto lēmumu piemēro līdz 2015. gada 31. decembrim.
(3)
Tādēļ daži piena pārstrādes uzņēmumi, kas uzskaitīti Lēmuma 2009/861/EK I pielikumā, drīkst, atkāpjoties no Regulas (EK) Nr. 853/2004 attiecīgajiem noteikumiem, pārstrādāt prasībām atbilstošu un prasībām neatbilstošu pienu ar nosacījumu, ka prasībām atbilstošu un prasībām neatbilstošu pienu pārstrādā nošķirtās ražošanas līnijās. Turklāt konkrēti piena pārstrādes uzņēmumi, kas uzskaitīti minētā lēmuma II pielikumā, drīkst pārstrādāt prasībām neatbilstošu pienu, to nepārstrādājot nošķirtās ražošanas līnijās.
(4)
Bulgārija 2014. gada 28. aprīlī, 18. augustā un 2. decembrī nosūtīja Komisijai pārskatītu un atjauninātu minēto piena pārstrādes uzņēmumu sarakstu.
(5)
Minētajā sarakstā Lēmuma 2009/861/EK I pielikuma tabulā iekļautais uzņēmums Nr. 4 (BG 1212001 “S i S - 7” EOOD) ir svītrots, jo uzņēmums ir pārtraucis darbību.
(6)
Turklāt minētajā pārskatītajā un atjauninātajā sarakstā konkrēti uzņēmumi, kas pašlaik iekļauti Lēmuma 2009/861/EK II pielikumā, ir svītroti, jo tiem patlaban ir atļauts pārstrādāt tikai prasībām atbilstošu pienu, ko paredzēts laist Savienības iekšējā tirgū. Minētie uzņēmumi ir uzskaitīti Lēmuma 2009/861/EK II pielikuma tabulā ar Nr. 3 (0912016 OOD “Persenski”), Nr. 8 (1612064 OOD “Ikay”), Nr. 11 (2512021 “Keya-Komers-03” EOOD), Nr. 22 (BG 1612051 ET “Radev-Radko Radev”), Nr. 37 (1512010 ET “Militsa Lazarova-90”), Nr. 50 (BG 1112016 Mandra “IPZHZ”), Nr. 51 (BG 1712042 ET “Madar”), Nr. 54 (1312005 “Ravnogor” OOD), Nr. 63 (BG 2612034 ET “Eliksir-Petko Petev”), Nr. 75 (2312033 “Balkan spetsial” OOD) un Nr. 79 (2612015 ET “Detelina 39”).
(7)
Turklāt minētajā sarakstā Lēmuma 2009/861/EK II pielikuma tabulā iekļautie uzņēmumi Nr. 7 (1612049 “Alpina-Milk” EOOD), Nr. 21 (BG 1612028 ET “Slavka Todorova”), Nr. 23 (BG 1612066 “Lakti ko” OOD) un Nr. 71 (2012032 “Kiveks” OOD) ir svītroti, jo tie pārtraukuši savu darbību.
(8)
Tāpēc attiecīgi būtu jāgroza Lēmums 2009/861/EK.
(9)
Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
IR PIEŅĒMUSI ŠO LĒMUMU.
1. pants
Lēmuma 2009/861/EK I un II pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2015. gada 11. februārī

Labels: 0
18
17
15